Hvad var et særkende for mange af M.S.J. Hansens bådkonstruktioner? 


Mens de dygtige kapsejlere gik til Aage Utzon, som havde ry for at tegne de hurtigste spidsgattere, fik M.S.J. Hansen hurtigt ry for at tegne de smukkeste både. Som  skibsingeniør og ivrig sejler udviklede han sit design ud fra praktisk erfaring. Han indså hurtigt, hvor afgørende det er at give en båd det rigtige spring, og med det laveste punkt det helt rigtige sted, ca. 2/3 mod agter. Et særkende for mange af hans konstruktioner især fra de senere år er det lille ruf på fordækket. Det har siderne fælles med det store ruf, og han forlangte altid, at det skulle være en ubrudt planke, der løb hele vejen igennem cockpitkarmene medregnet. Et krav, der i høj grad kunne volde bådebyggerne problemer under og lige efter sidste verdenskrig, da der var mangel på gode materialer. Omkring masten var der ikke noget ruf, kun siderne som dannede en praktisk ”kasse” om dækket (senere kaldt ”druknehullet”). Her kunne faldene ligge uden at glide overbord, til der var tid til at kvejle dem op, og her var et sikkert sted at lægge rebehåndtaget fra sig, når man havde taget nogle tørn på bommen og skulle strække faldet igen. Det lille ruf på fordækket var altid forsynet med en skydekappe, og fordi det var hævet over dækket, kom der sjældent så meget vand ned som gennem en traditionel forluge.
I 1700- og 1800-tallet ændredes skolens opgaver flere gange, og til sidst blev den et regulært gymnasium. I løbet af det 20. århundrede udbyggedes skolen flere gange, men pladsen over for domkirken blev for trang, og i 1969 måtte man flytte ud af centrum til bydelen Hyrdehøj. Efter flytningen blev der i de gamle bygninger oprettet et nyt gymnasium, Amtsgymnasiet i Roskilde (fra 2007: Roskilde Gymnasium), der ligger på pladsen foran domkirken den dag i dag. Efter år 2000 er Roskilde Katedralskole således vokset til mere end dobbelt størrelse. I 1999 var der 550 elever og 60 ansatte. I dag er tallene ca. 1400 elever og 150 ansatte. Skolens elever kommer dels fra Roskilde by, dels fra byens store opland.